56. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.29/1230 της 21/30 Ιαν. 1997 (ΦΕΚ Β΄ 50) Συμπλήρωση και τροποποίηση των παρ. 6 και 7 της Υ.Α.Φ.29/3/2962/86 του Β΄ μέρους του καταστατικού του ΤΑΝΠΥ». Έχοντας υπόψη: 1.Τις διατάξεις του άρθρ. 5 του Α.Ν. 275/1936 «περί συστάσεως Ταμείου Ασφαλίσεως Ναυτικών Πρακτόρων και Υπαλλήλων» ΦΕΚ 470/1936, τ.Α΄). 2.Τις διατάξεις του Νόμ. 1558/85 «Κυβέρνηση και Κυβερνητικά Όργανα», (Α΄ 137) και την 80078/4.10.96 κοινή απόφαση Πρωθυπουργού και Υπουργού Εργασίας και Κοινωνικών Ασφαλίσεων (ΦΕΚ Β΄ 924). 3.Τις διατάξεις του άρθρ. 21 παρ. 8 Νόμ. 1976/91 (184 Α΄). 4.Το Π.Δ. 372/95 «Μεταφορά της Γενικής Γραμματείας Κοινωνικών Ασφαλίσεων από το Υπουργείο Υγείας, Πρόνοιας και Κοινωνικών Ασφαλίσεων στο Υπουργείο Εργασίας (Α΄ 201). 5.Το Π.Δ. 213/92 «Οργανισμός της Γενικής Γραμματείας Κοινωνικών Ασφαλίσεων του Υπουργείου Εργασίας και Κοινωνικών Ασφαλίσεων (Α΄ 102). 6.Την Φ.29/3/2962/2.4.86 (141 Β΄) Υπουργική Απόφαση. 7.Την 263/16.7.1996 απόφαση του Δ.Σ. του ΤΑΝΠΥ. 8.Τη γνώμη του ΣΚΑ που διατυπώθηκε κατά την 4η συνεδρίαση της ΚΘ΄ περιόδου. 9.Τις διατάξεις του άρθρ. 27 του Νόμ. 2081/92 (Α΄ 154), βάσει των οποίων γίνεται γνωστό ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.(Αντικαθίσταται το εδάφ. 4 της παρ. Α άρθρ. 8 Καταστατικού ΤΑΝΠΥ, ανωτ. αριθ. 16). 2.(Αντικαθίσταται το εδάφ. 3 της παρ. Β άρθρ. 8 Καταστατικού ΤΑΝΠΥ, ανωτ. αριθ. 1). 3.Οφειλόμενες εισφορές, που ανάγονται σε χρονικό διάστημα πριν από την ημερομηνία έναρξης ισχύος της παρούσης απόφασης, είναι δυνατόν να εξοφληθούν εφάπαξ από τους ασφαλισμένους, με αίτησή τους εντός 6μήνου από την ημερομηνία αυτή, αναπροσαρμοσμένες σύμφωνα με τις σχετικές διατάξεις, όπως ίσχυαν πριν από την αντικατάστασή τους με την απόφαση αυτή και χωρίς επιβάρυνση προσθέτων τελών. 4.Οι διατάξεις αυτές ισχύουν από τον επόμενο μήνα που θα δημοσιευθεί η παρούσα απόφαση στην Εφημερίδα της Κυβερνήσεως. 